În ziua funeraliilor președintelui iranian, Ebrahim Raisi, Vladimir Putin l-a caracterizat pe clericul islamist, denumit și „Măcelarul din Teheran”, c
În ziua funeraliilor președintelui iranian, Ebrahim Raisi, Vladimir Putin l-a caracterizat pe clericul islamist, denumit și „Măcelarul din Teheran”, ca fiind un partener de încredere, un om care a acționat în interesul propriei țări.
Desigur, dar ce-i putea uni pe cei doi?
Mai multe decât am vrea să ne imaginăm: uciderea opozanților politici, arestarea/uciderea protestatarilor, încălcarea drepturilor de baza ale propriilor cetățeni, sponsorizarea terorismului, invadarea directă sau prin proxy a altor țări suverane și multe alte atrocități.
Nu e de mirare că în vremuri bune maleficii jubilează și își fac planuri, la fel cum nu e deloc surprinzător să auzi un asemenea laudatio la dispariția unuia dintre ei – pentru că pe ei îi unește răul pe care vor să-l exporte la nivel global.
Dacă nu era de ajuns, acestei conjurații i se adaugă și națiuni și oameni simpli care din prea multă prosperitate și liniște debitează susținere pentru acești proxeneți ai maleficului, întărindu-le pozițiile și acțiunile.
Timotei Dinică